ธนาคารธนชาตชวน “ทำบุญ 1 ร้อย ลุ้นเบนซ์ 2 ล้าน”
ซื้อสลากบำรุงสภากาชาดไทยธนาคารธนชาต ลุ้นรถยนต์ 4 คันและทองคำ มูลค่ารวมกว่า 6 ล้านบาท
16 ต.ค. 2562

ซื้อสลากบำรุงสภากาชาดไทยธนาคารธนชาต ลุ้นรถยนต์ 4 คันและทองคำ มูลค่ารวมกว่า 6 ล้านบาท
ธนาคารธนชาต จำกัด (มหาชน) ยังคงเดินหน้าตอกย้ำแนวคิด “Act for Social Progress ลงมือทำ...เพื่อสังคมก้าวหน้าอย่างยั่งยืน” เชิญชวน “ทำบุญ 1 ร้อย ลุ้นเบนซ์ 2 ล้าน” ซื้อสลากบำรุงสภากาชาดไทยของธนาคารธนชาต ประจำปี 2562 ได้แล้วตั้งแต่วันนี้ที่ธนาคารธนชาตทั่วประเทศ กว่า 490 สาขา โดยจำหน่ายฉบับละ 100 บาท พร้อมลุ้นรางวัลใหญ่ รถยนต์เมอร์ซิเดส เบนซ์ GLA 200 Urban มูลค่า 2.3 ล้านบาท
นอกจากนี้ ยังมีรางวัลอื่นๆ รวมมูลค่ากว่า 6 ล้านบาท ได้แก่ รถยนต์วอลโว่ XC40 T4 Momentum รถยนต์มาสด้า 2 รุ่น 1.3 Spots Standard AT รถยนต์มิตซูบิชิ มิราจ GLX CVT และสร้อยคอทองคำรวมกว่า 200 รางวัล
รายได้หลังหักค่าใช้จ่ายจากการจำหน่ายสลากบำรุงสภากาชาดไทยนำขึ้นทูลเกล้าฯ ถวายสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี องค์อุปนายิกาผู้อำนวยการสภากาชาดไทย เพื่อการช่วยเหลือสังคมและสาธารณกุศล โดยจะหมุนวงล้อออกสลากวันที่ 24 พฤศจิกายน 2562 ณ เวทีกลางสวนลุมพินี และสามารถตรวจผลการออกรางวัลได้ที่ QR Code ที่ปรากฏหลังสลาก หรือที่เว็บไซต์ www.thanachartcsr.com ได้ตั้งแต่วันอังคารที่ 27 พฤศจิกายน 2562 เป็นต้นไป
ผู้สนใจสามารถซื้อสลากบำรุงสภากาชาดไทยและสอบถามรายละเอียดเพิ่มเติมได้ที่ ธนาคารธนชาตทั่วประเทศโทร.1770 หรือที่ www.thanachartcsr.com และเฟซบุ๊ก www.facebook.com/ThanachartBank